cyanic-selkie/wikianc huggingface dataset:
Heikki Hyvönen (kansanmuusikko)
Sodan päätyttyä Heikki Hyvönen osti mandoliinin, jonka soittamista hän opiskeli omatoimisesti. Vuosina 1947–1950 hän opiskeli Jyväskylän musiikkiopistossa säveltäjä Jaakko Linjaman johdolla säveltapailua ja klarinetinsoittoa, mutta klarinetin hän joutui myöhemmin jättämään työssä saamansa sormivamman takia.
Schlossplatz
Saksan jälleenyhdistyminen vuonna 1990 mahdollisti aukion nimeämisen jälleen Schlossplatziksi. Virallisesti aukio sai vanhan nimensä takaisin vuonna 1994. Linnan uudelleenrakennus tulee valmistumaan 2019.
Isopreeni
Isopreenin polymeroitumistuotteita kutsutaan terpeeneiksi (C5H8)n. Yhdiste on luonnonkumin rakenneyksikkö. Isopreenia esiintyy myös kukkien tuoksuissa ja semiokemikaalina eliöiden viestinnässä.
Dragon Age: Origins
Peliä on kuvattu Baldur's Gaten henkiseksi seuraajaksi. Dragon Age ei kuitenkaan perustu Dungeons & Dragonsin Forgotten Realms -maailmaan, kuten Baldur's Gate -pelit.
Pelaaminen
Pelin alussa pelaaja luo pelihahmon, joka on pelin päähenkilö. Hahmolle valitaan sukupuoli, ulkonäkö ja rotu, joita on kolme erilaista: Human, Elf sekä Dwarf. Tämän lisäksi valitaan pohjaluokka, joita on yhteensä kolme: Rogue, Warrior ja Mage. Myöhemmin pelihahmo voi erikoistua eri alaluokkiin, kuten Berserker tai Templar, jotka ovat Warrior-pohjaluokan alaluokkia. Magella puolestaan ovat esimerkiksi alaluokat Shapeshifter ja Blood Mage. Roguelta löytyvät muun muassa alaluokat Bard ja Assassin.
Lapuanliike
Punainen uhka
1920-luvulla kommunistien toiminta Suomessa oli vilkastunut. Äärivasemmisto oli irtautunut ideologisesti parlamentaristisesta Suomen Sosialidemokraattisesta Puolueesta (SDP). Neuvostoliitossa 1918 perustettu Suomen Kommunistinen Puolue (SKP) oli ollut perustamisestaan saakka kielletty Suomessa. Sen toimintaohjelma oli radikaali: luokkataistelua käytäisiin tarvittaessa väkivalloin tavoitteena työväen diktatuuri. Suomessa kommunistit olivat muita pohjoismaita voimakkaampi liike sisällissodan ja etenkin sen jälkinäytösten eli teloitusten ja vankileirien seurauksena. Kommunistit toimivat Suomessa vuosina 1920–1923 Suomen Sosialistisen Työväenpuolueen (SSTP) ja vuosina 1924–1930 Sosialistisen työväen ja pienviljelijöiden vaalijärjestön (STPV) kautta. Niiden vaaliliitot saivat 1920-luvun eduskuntavaaleissa 10–15 % kansanedustajanpaikoista. Kommunistien toimintaa Suomessa pelättiin ja sitä pyrittiin hillitsemään aktiivisesti. Jo Kallion I hallitus oli vuonna 1923 toteuttanut niin sanotun ”Kallion leikkauksen”, jossa SSTP:n toiminta lopetettiin ja puolueen kansanedustajat ja muita kommunistiaktiiveja pidätettiin. Vuonna 1928 pidätettiin Sunilan I hallituksen määräyksestä pääosa SKP:n maanalaisen organisaation johtajista ja piiriorganisaattoreista.
Väkivallan prologi: Työtaistelut, työmaaterrori ja lakonmurtajat
Lapuanliikkeen aktivismilla oli myös konkreettinen taustansa 1920-luvun lopun työtaisteluissa. Kommunistit olivat saaneet vallan Suomen Ammattijärjestössä (SAJ) vuonna 1920. Vuosina 1925–1928 ammattiliittojen jäsenmäärä kasvoi noin 50 000:sta yli 90 000:een. Voimistunut ammattiyhdistysliike vaati työväen oikeuksien parantamista. Suurimmat ammattiyhdistyksistä olivat kommunistien hallussa, ja varsinkin suomalaisen yhteiskunnan toiminnan kannalta keskeisten alojen lakoissa nähtiin herkästi Neuvostoliiton ohjailua ja ulkopoliittisia motiiveja. Lakkoja käytiinkin SKP:n ohjeiden mukaisesti. Vuoden 1929 Suomen vientiteollisuutta koetellut satamalakko kesti kymmenen kuukautta. Myös seitsemän kuukautta kestänyt sukellusvenevalmistaja Crichton-Vulcanin lakko Turussa vuonna 1927 kuumensi tunteita. Kommunistit saivat Neuvostoliitosta lakko-ohjeita ja rahallista lakkoavustusta. Työtuntien määrällä laskettuna lakkoaktiivisuus Suomessa palasi vuoden 1929 tasolle seuraavan kerran vasta vuonna 1950. Ammattiyhdistysliikkeen johto jäi kokonaan kommunistien käsiin, kun sosiaalidemokraatit päättivät toukokuussa 1929 vetäytyä SAJ:stä ja alkoivat syksyllä 1929 puuhata oman keskusjärjestön perustamista.
Marraskuu 1929: Lapuan haastejuhlat ja liikkeen synty
pienoiskuva|[[Lapuan työväentalo vuonna 1930.]] Kominternin taistelukehotusta seurasivat myös SKP:n aktiivisimman osan, Suomen kommunistisen nuorisoliiton jäsenet, jotka ryhtyivät provosoimaan ja agitoimaan eri puolilla Suomea. Nuorisoliitto vei Kominternin suosittaman näyttävän toiminnan myös ”valkoisen Suomen” ydinalueelle Etelä-Pohjanmaalle. Kommunistinen Lapuan Nuorten Työläisten Opintoyhdistys järjesti Lapuan työväentalolla 23.–24. marraskuuta 1929 Lapuan haastejuhlat -nimisen tapahtuman, johon saapui osanottajia kaikkialta Vaasan läänistä ja jonka ohjelmistossa pilkattiin Mannerheimia, itsenäistä Suomea ja kristillisiä arvoja. Erityisen provosoiviksi koettiin esiintyjien punaiset ”ryssänpaidat”. Jo ensimmäisenä päivänä paikalliset koulupojat olivat heittäneet tilaisuuteen hajupommeja ja yrittäneet riisua punaisia paitoja esiintyjien päältä. Poliisi keskeytti juhlan ennen kuin tilanne oli yltynyt avoimeksi väkivallaksi. Seuraavana päivänä 24. marraskuuta noin tuhat ihmistä ympäröi työväentalon Vihtori Kosolan johdolla. Saartajat marssivat taloon sisälle ja julistivat miten ”Täällä on jo tarpeeksi pilkattu Jumalaa, harjoitettu maanpetoksellista toimintaa ja halvennettu isänmaata, nyt se leikki loppuu tähän kerta kaikkiaan!” Kommunistien punaiset paidat riisuttiin väkivalloin. Paikalle saapunut kansanedustaja Emil Tabell ajettiin ulos talosta. Välikohtaus muuttui pahoinpitelyiksi, mutta suuremmalta yhteenotolta vältyttiin, sillä vain lapualaisilla oli mukanaan aseita.
Maaliskuu 1930: Toinen kansalaiskokous ja yritys hallita liikettä
Kansanliike oli hajoamassa kahtia, mutta kokous päätti kuitenkin lopulta yksimielisellä päätöksellä perustaa kommunismin- ja työmaaterrorinvastaisen kansalaisjärjestön Suomen Lukon, jonka oli tarkoitus koota kattojärjestönä kaikki kommunisminvastaiset tahot. Kommunismia vastaan päätettiin käydä valistuksella, laillisin keinoin ja eduskuntaa painostamalla. Ajatus Suomen Lukosta oli lähtöisin Donnerin toimikunnasta, ja sen esitteli kokoukselle kokoomuslainen kansanedustaja Martti Rantanen. Yhdistyksen 32-jäsenisen valtuuskunnan koollekutsujaksi valittiin Vihtori Kosola ja puheenjohtajaksi Kosolan ehdotuksesta Artturi Leinonen. Järjestön kotipaikaksi nimettiin Lapua, mutta toimisto sijoitettiin Helsinkiin. Suomen Lukon jäsenistö oli pääasiassa maltillisia maalaisliittolaisia ja kokoomuslaisia, suoran toiminnan kannattajia oli vain muutama. Maalaisliitossa toivottiin, että kansanliike kanavoituisi vain hallituksen tueksi. Tosiasiassa rauha oli näennäinen – suoran toiminnan kannattajat eivät innostuneet Suomen Lukon hitaasta yhdistystoiminnasta. Lapuan kokous lähetti Helsinkiin uhkaavansävyisen sähkeen, jossa hallitusta moitittiin siitä, ettei se ollut saanut lakimuutoksia läpi eduskunnassa.
Huhtikuu 1930: Kolmas kansalaiskokous ja Kosolan nousu johtajaksi
Kosola asettui nyt tukemaan tekoa. Hänen mukaansa vastuussa oli itse asiassa eduskunta, joka ei ollut ryhtynyt kitkemään kommunismia vaatimuksista huolimatta. Suoran toiminnan kannattajat ottivat johtajakseen Kosolan, joka itse ei ollut pyrkinyt näkyvään asemaan. Hänen kodistaan Kosolan talosta tuli lapuanliikkeen keskuspäämaja. Laillisuutta vaatinut Suomen Lukko ja sen johtajat menettivät otteensa liikkeestä, jonka kannattajat pilkkasivat avoimesti oikeuslaitosta. Työn Äänen tihutyön tekijöiksi ja tukijoiksi ilmoittautui Kosolan, Yrjö Nikulan, Vihtori Herttuan ja ilmajokelaisen pankinjohtajan Iivari Koiviston johdolla 72 miestä, jotka saapuivat 9. huhtikuuta joukolla Vaasaan maaherran luo. Varsinaisiksi rikkojiksi ilmoittautuivat lapualaiset maanviljelijä Jussi Muilu, harjoittelija Yrjö Hissa sekä talonpojat Simo Lahdensuo ja Jussi Perämäki. Lapuanliikkeen äänenkannattajan Aktivistin ensimmäisessä numerossa teon kannattajiksi ilmoittautui 650 henkilöä. Lehti alkoi ilmestyä vappuna 1930, ja sen nimelliseksi päätoimittajaksi ilmoitettiin Kosola, joskin tosiasiassa toimitustyöstä vastasi Vilho Viita. Jo ensimmäisessä numerossa everstiluutnantti Arne Somersalo vaati laillisuudesta luopumista kommunismin nopeaksi kitkemiseksi.
Kyyditysten ja terrorin aalto
Oikeistolehdistö rakensi vastoin parempaa tietoaan tarinan, jonka mukaan väkivaltaan syyllistyivät liikkeen sijasta sen reunoilla häärineet epämääräiset lievemiehet. Terrori yritettiin selittää sivuseikkana, vaikka lapuanliikkeen vaikutusvalta perustui juuri voimankäyttöön ja väkivallan uhkaan. Liikkeen omassa lehdessä Aktivistissa kaikki teot kuitenkin tulkittiin liikkeen aatteeseen perustuviksi ja sen tavoitteita edistäviksi. Edistyspuolue ja Maalaisliitto protestoivat radikalisoitumista ja väkivallantekoja, mutta suhtautuivat kommunismiin vielä vihamielisemmin.
Gallialainen kertomataulu
Tarinat
– julkaistu 25. lokakuuta 1986 Jours De France -lehdessä
Alphabeat
Kiertueet
Alphabeatia pyydettiin Spice Girlsin lämppäriksi, mutta he kieltäytyivät sanomalla: "Olisi ollut liian outoa soittaa isolle yleisölle jotka eivät olleet tutustuneet bändin musiikkiin".
Lapuanliike
Kallion hallituksen ero ja Svinhufvudin hallituksen nimittäminen
Kallion hallitus oli kestämättömässä tilanteessa, ja presidentti oli vetänyt siltä tukensa, joten puolueet sopivat sen korvaamisesta laajapohjaisemmalla hallituksella. Eduskunnan käsitellessä 2. heinäkuuta kommunistilehtien laitonta lakkauttamista koskenutta tiedonantoa hallitus sai vielä luottamuslauseen äänin 112–69, mutta se jätti samana iltana eronpyyntönsä. Kaksi päivää myöhemmin muodostettiin lapuanliikkeen tavoitteiden mukaisesti Svinhufvudin johtama yleisporvarillinen hallitus. Eduskuntaryhmiä ei kutsuttu hallitusneuvotteluihin ja hallitus muodostettiin ”etupäässä silmällä pitäen sitä että sillä on lapualaisten luottamus.” Keskustapuolueiden ministerit edustivat puolueidensa oikeistosiipiä. Uusi hallitus kertoi tukevansa lapuanliikkeen tavoitteita. Liikkeen johto oli vaatinut itselleen kolmea ministerinsalkkua, jotka olisi annettu Kosolalle, K. R. Karekselle ja Vihtori Herttualle. Svinhufvud tavoitteli taitavana poliittisena pelurina kuitenkin mahdollisimman laajaa tukea ja vastusti Kosolan tuloa hallitukseen. Kosola ja Herttua ehtivät olla ”ministereinä” neljä tuntia ennen vetäytymistään hallituksesta. Taustalla oli ilmeisesti pelko siitä, että hallitusvastuu ilman määräävää asemaa vesittäisi kansanliikkeen. Myös Kareksen ja opetusministeriksi tulleen kokoomuslaisen Paavo Virkkusen teologisten erimielisyyksien on arvioitu vaikuttaneen lapualaisten hallitukseen tulon kariutumiseen. Kosolan alkoholinkäyttö on myös mainittu yhdeksi syyksi, miksi Svinhufvud ei halunnut häntä hallitukseen.
Kansanedustajien sieppaus perustuslakivaliokunnasta
Ei ollut aluksi varmaa, nauttisiko Svinhufvudinkaan hallitus lapuanliikkeen luottamusta. Kosola oli hyvin pettynyt ministeripaikan menettämisestä. Lapuanliike oli nähnyt itsensä alun perin jopa uuden hallituksen johdossa. Lapuanliikkeen miehet olivat vaatineet hallituksen tukemisen ehtona kaikkien kommunistikansanedustajien vangitsemista, mutta Svinhufvud ei ollut heti suostunut. Ärsyyntynyt Kosola antoi 3. heinäkuuta käskyn kaikkien kommunistien kansanedustajien muiluttamisesta. Nämä kuitenkin piilottelivat niin taitavasti, etteivät lapualaiset onnistuneet saamaan ketään kiinni asunnostaan, ja poliisi turvasi eduskunnan istuntopaikkaa Heimolan taloa. Niinpä EK:n etsivä Kosti-Paavo Eerolaisen ja Artturi Vuorimaan johtama lapuanliikkeen iskujoukko tunkeutui 5. heinäkuuta Säätytaloon perustuslakivaliokunnan istuntoon sieppaamaan kansanedustajat Eino Pekkalan ja Jalmari Rötkön. Valiokunnan puheenjohtaja Väinö Voionmaa (SDP) sekä kansanedustajat Ernst von Born (RKP), Ernst Estlander (RKP) ja J. F. Aalto (SDP) yrittivät turhaan estää sieppausta.
Kunnanvaltuustojen puhdistaminen kommunisteista
Paine lapuanliikettä kohtaan alkoi kasvaa. Tapaamisessa 23. heinäkuuta 1930 pääministeri Svinhufvud vaati yhteistyön ehtona liikkeen luopumista väkivallasta. Lapuanliikkeen miehet olivat kuitenkin edelleen voimansa tunnossa ja pyysivät Svinhufvudia ryhtymään Suomen diktaattoriksi. Pääministeri kieltäytyi. Lapuanliikkeen valtuuskunta julisti 24. heinäkuuta kyydityskiellon, mutta teki sen tyhjäksi vaatimalla samassa yhteydessä poistamaan kommunistit kaikista valtuustoista ja luottamustoimista ”siveellisellä painostuksella”.
Achelóos
Antiikin aikana joki samaistettiin joenjumala Akhelookseen. Joki toimi Aitolian ja Akarnanian välisenä rajajokena.
Lapuanliike
Eduskuntavaalit ja kommunistilakien hyväksyminen
Lapuanliikkeen johto oli heinäkuun lopulla Svinhufvudin kanssa käydyissä neuvotteluissa vaatinut hallitusta toteuttamaan ”vaalidiktatuurin” poistamalla kommunisteiksi epäillyiltä kansalaisilta äänioikeus. Svinhufvud kieltäytyi, mutta ehdotti sen sijaan kommunistien vaaleihin osallistumisen hankaloittamista hallinnollisilla toimilla. Varsinkin Donner piti vaalidiktatuuria välttämättömyytenä, mutta lapuanliikkeen valtuuskunta päätti 24. heinäkuuta äänestyksen jälkeen luopua vaatimuksesta. Eri puolilla Suomea vaalilautakunnat karsivat kuitenkin äänioikeutettujen listoilta laittomasti arvioiden mukaan jopa 20 000 kommunistiksi epäiltyä Etsivän Keskuspoliisin (EK) avustuksella. Lisäksi kommunistien ehdokaslistat hylättiin. EK sai heinäkuussa luvan lakkauttaa vaalijärjestö STPV. Vaalien lähestyessä lapuanliikkeen suora painostus oli näkyvää. Vasemmistolaisia ehdokkaita seurattiin ja äänestäjiä käytiin uhkailemassa kotona. Samaan aikaan SKP kielsi kannattajiaan äänestämästä "sosiaalifasisteja".
Kommunistilait pakottivat kommunistisen liikkeen siirtymään kokonaan maan alle, joskin käytännössä kaikki kommunistien järjestöt oli lakkautettu ja toiminta tukahdutettu jo ennen lakien voimaanastumista. Suomen Ammattijärjestön lakkauttaminen oli pantu vireille jo heinäkuun alussa, jolloin Svinhufvudin hallitus oli keskeyttänyt sen toiminnan. Sen mukana lakkautettiin 11 ammattiliittoa. Eräät kommunistit perustivat syksyllä 1930 maanalaisen Punaisten rintamamiesten liiton, jonka oli tarkoitus harjoittaa vastaterroria, mutta SKP tuomitsi sen.
K. J. Ståhlbergin kyyditys ja kyydittäjien joukkoilmoittautuminen
Lapuanliikkeen johto kiisti osallisuutensa Ståhlbergin kyyditykseen. Liikkeessä ymmärrettiin kyydityksen näyttäneen huonolta ja siitä haluttiin erottautua. Kyyditys sai paljon kielteistä huomiota ulkomaisessakin lehdistössä. Julkinen reaktio oli erittäin voimakas. Maalaisliitto, edistyspuolue ja RKP muodostivat laillisuusrintaman, jonka ulkojäsenenä olivat myös sosiaalidemokraatit. Varsinkin Maalaisliitossa tapahtui selvä asenteiden muutos ja suhtautuminen lapuanliikkeeseen muuttui kielteiseksi. Maltilliset piirit jättivät nyt liikkeen. Marraskuusta alkaen myös porvarillisissa lehdissä alettiin jo esittää vaatimuksia liikkeen lakkauttamisesta. Presidentti Relanderkin menetti uskonsa liikkeeseen. Lapuanliike alettiin nähdä samanlaisena häiriötekijänä kuin kommunistit aiemmin.
Tiberius Petasius
Tiberius Petasius oli Bysantin valtakunnan usurpaattori Italiassa vuosien 729 ja 730 aikana. Tiberius Petasiuksen vallananastus on vähän tunnettu osa Bysantin historiaa, eivätkä ajoittaiset lähteet, joihin häntä koskevat vähäiset tiedot perustuvat, mainitse häntä kuin hyvin ohimennen.
Suomen presidentinvaali 1968
Suomen presidentinvaalin 1968 voitti ensimmäisellä äänestyskierroksella keskustapuolueen, SKDL:n, SDP:n, TPSL:n ja RKP:n vähemmistön asettama ehdokas, tasavallan presidentti Urho Kekkonen. Hänen vastaehdokkainaan olivat Kokoomuksen ehdokas, Kansallis-Osake-Pankin pääjohtaja Matti Virkkunen ja Suomen Maaseudun Puolueen puheenjohtaja, kansanedustaja ja tullineuvos Veikko Vennamo.
Uigen maakunta
Uíge eli Uíje on maakunta Angolan pohjoisosassa. Sen pääkaupunki on myös nimeltään Uíge. Maakunnan pinta-ala on 62 500 neliökilometriä ja siellä asui vuoden 2019 arvion mukaan 1 710 810 asukasta.
Uíge on lähes kauttaaltaan kongojen asuttama ja siellä puhutaan kongon kieltä. Angolan sisällissodan aikana Uíge oli UNITA:n tukialuetta. Sodan aikana merkittävä osa väestöstä joutui pakenemaan Kongon demokraattisen tasavallan puolelle.
Sateré-mawé
Sateré-mawé on tupilaisen kielikunnan mawé saterén kieliryhmään kuuluva kieli. Sitä puhuu 9 000 ihmistä 14 eri kylässä Brasiliassa. Kielen puhujista 12 % osaa lukea omaa äidinkieltään. Nykyään lähes kaikki sateré-mawéta puhuvat miehet ovat käytännössä kaksikielisiä eli puhuvat sekä sateré-mawéta että portugalia.
HMS Nerissa (J456)
Valmistus
Alus tilattiin Torontosta Toronto Ship Building Companyltä, missä köli laskettiin 30. elokuuta 1944. Se laskettiin vesille 25. marraskuuta ja valmistui 28. elokuuta 1945.
Lê Trọng Trải
Lê Trọng Trải (s. 1955) on vietnamilainen lintutieteilijä ja suojeluohjelmien suunnittelija.
Bobrozero
Bobrozero (, tai Majgar’, joskus ) on vepsäläiskylä Boksitogorskin piirissä Leningradin alueella. Kylä muodostuu neljästä kylänosasta (Belämägi, Fedramägi, Maksimmägi ja Maigar’). Kylä on tunnettu siitä, että sen asukkaat ovat säilyttäneet vepsäläis-saamelaista lauluperinnettä, jota tiedemiehet sanovat vepsäläiseksi melostroofiksi.
Union of Concerned Scientists
Järjestön vuosibudjetti on noin 41 miljoonaa dollaria. Se saa rahoituksensa lahjoituksina yksityisiltä ihmisiltä ja säätiöiltä.
Juan Manuel Vargas
Ura
Huhut kertoivat Vargasin hyväksyneen sopimuksen Real Madridin kanssa 17. toukokuuta 2008, mutta 5. heinäkuuta 2008 hän siirtyikin Fiorentinaan 12 miljoonan euron siirtosummalla. Alku ei kuitenkaan ollut firenzeläisryhmässä mairitteleva ja häntä kritisointiin vahvasti. Kauden edetessä Vargas nosti tasoaan ja lopulta hänen todellinen potentiaalinsa huomattiin.
Artūrs Kulda
Siirtyminen Eurooppaan 2012-
Lokakuussa 2015 Kulda solmi vuoden mittaisen sopimuksen Helsingin Jokereiden kanssa. Huhtikuussa 2016 hän solmi vuoden jatkosopimuksen Jokereiden kanssa.
Kesäkuussa 2017 Kulda siirtyi KHL-joukkue Kunlun Red Stariin. Keväällä 2018 Kulda siirtyi loppukaudeksi Tšekin pääsarjaan Sparta Prahan joukkueeseen.
Níkos Kazantzákis
thumb|upright|Níkos Kazantzákis thumb|Kazantzákisin hauta [[Iraklionissa.]] Níkos Kazantzákis (, suomeksi etunimestä käytössä myös muoto Níko; 18. helmikuuta 1883 Iraklion, Kreeta, Kreikka – 26. lokakuuta 1957 Freiburg, Länsi-Saksa) oli kreikkalainen kirjailija, runoilija, näytelmäkirjailija ja filosofi.
HMS Mystic (J455)
Palvelus
Alus romutettiin 1958 Llanellissa.
Yleisurheilu kesäolympialaisissa 1904 – miesten maraton
Tapahtumat
Kärjen takana juossutta Taunyanea alkoi kesken matkan jahdata lauma kulkukoiria, ja hän joutui juoksemaan niitä pakoon 1,5 kilometriä maratonin reitiltä sivuun. Kuubalainen Carvajal eteni kelpo vauhtia, vaikka pysähtyikin välillä juttelemaan katsojien kanssa huonolla englannilla. Matkan varrella hän huomasi autossa istuvan perheen, joka söi persikoita. Hän pyysi heiltä persikkaa, ja kun he kieltäytyivät, hän nappasi kaksi ja söi ne juostessaan. 29 kilometrin kohdalla nälkäinen ja janoinen Carvajal pysähtyi matkan varrella olleelle omenatarhalle syömään omenoita. Ne osoittautuivat kuitenkin pilaantuneeksi, ja vatsanväänteistä kärsivän Carvajalin oli käytävä makuulle ja otettava nokoset.
Hicksin vointi oli entisestään huonontunut, mutta kuultuaan Lorzin diskauksesta hän pakottautui jatkamaan matkaa. Huoltojoukot antoivat hänelle lisää strykniiniä ja munanvalkuaisia sekä brandya ja kastelivat hänet lämpimällä vedellä. Hicks piristyikin, mutta alkoi loppumatkasta hallusinoida ja kuvitteli maaliin olevan yhä matkaa 32 kilometriä. Hän aneli huoltajiltaan syötävää ja juotavaa, ja hänelle annettiin lisää brandya ja valkuaisia. Stadionille tullessaan hän yritti juosta, mutta kykeni vain raahautumaan työläästi eteenpäin. Lopulta huoltajat kantoivat hänet maaliin kannatellen häntä ilmassa, kun hänen jalkansa liikkuivat edestakaisin.
Malm (suku, Pietarsaari)
Malm oli pietarsaarelainen laivanvarustaja- ja kauppiassuku. Sukua pidettiin aikoinaan Suomen rikkaimpana. Malmien suku sammui vuonna 1898 viimeisen miespuolisen jäsenen Otto Malmin kuollessa. Osa omaisuudesta on siirtynyt perintönä Donner-suvulle.
J. N. Salminen
Vuodesta 1917 yritys toimi nimellä J. N. Salminen Oy:n Nahkatehtaat ja Salminen oli itse yhtiön toimitusjohtaja ja johtokunnan puheenjohtaja. Salmisen tehtailla työskenteli 1926 128 henkilöä ja 1930-luvun lamakauden aiheuttaman notkahduksen jälkeen vuonna 1938 132 henkilöä. Vuonna 1935 Epilään rakennettiin vielä uusi pohjanahkatehdas.
Sulkava (Mäntsälä)
Sulkavan koulu toimi vuosina 1894–2010.
Polstead Road
pienoiskuva|200px|Katunäkymä Polstead Roadilla. Polstead Road on katu, joka sijaitsee Oxfordissa, North Oxfordin kaupunginosassa, Englannissa. Se sijaitsee Kingston Roadin ja Hayfield Roadin välissä lännessä ja Woodstock Roadin välissä idässä.
Tanskan kieli
Tanskan kieli (omakielinen nimi: dansk ) on indoeurooppalaiseen kielikunnan pohjoisgermaaniseen haaraan kuuluva kieli. Se on läheistä sukua ruotsin ja norjan kielille.
Konsonantit
Useimmilla konsonanttifoneemeista on huomattavan erilaisia allofoneja riippuen siitä, sijaitseeko se tavun alussa vai koodassa. Foneettisesti klusiilien välillä ei ole eroa soinnillisuudessa, vaan konsonanttien ja  välinen ero ilmenee enemmänkin aspiraatiossa sekä fortis–leenis-erona. Tavun alussa soinnilliset konsonantit ääntyvät aspiroituneina tavun alussa. Tavun lopussa ääntyvät, kun taas  voi ääntyä  tai ; esimerkiksi bage, bagværk ja bagt ääntyvät.
Clouds Hill
T. E. Lawrence ja Clouds Hill
Helmikuussa 1935 Lawrence erosi lopullisesti ilmavoimista. Lawrencen saavuttua Clouds Hillille se oli kuitenkin toimittajien piirittämä, minkä seurauksena hän joutui oleskelemaan jonkin aikaa paossa Lontoossa. Tilanteen lopulta rauhoituttua Lawrencen onnistui palata mökille, jonne hän asettui ja ryhtyi suorittamaan erilaisia korjaus- ja parannustöitä. 13. toukokuuta Lawrence joutui moottoripyöräonnettomuuteen läheisellä tieosuudella ja kuoli saamiinsa vammoihin kuusi päivää myöhemmin Bovington Campin sairaalassa. Hänet haudattiin Moretonin Pyhän Nikolauksen kirkon hautausmaalle.
Matkailu
Rakennuksessa on lisäksi näytillä joitain maalauksia, joita Lawrence sai lahjaksi ystäviltään sekä taiteilijoilta, kuten Gilbert Spenceriltä ja Henry Scott Tukelta. Lawrencen veli A. W. Lawrence lahjoitti osan töistä Lawrencen kuoleman jälkeen näyttelyihin.
Agile Finland
Yhdistyksen puitteissa jäsenet ja aktivistit ovat järjestäneet Scandinavian Agile Conference ja Tampere Goes Agile konferenssit jo useamman vuoden. Myös pienempimuotoisia säännöllisiä aktiviteettejä ja kertatapahtumia järjestetään keskimäärin kerran viikossa ympäri maata.
Tony Collard
Tony Collard (s. 28. heinäkuuta 1961 Utrecht, Alankomaat) on alankomaalainen entinen jääkiekkoilija.
Seuraura
Collard debytoi IJCU Dragons Utrechtin miesten joukkueessa Alankomaiden pääsarjassa Eredivisiessa vain 15-vuotiaana kaudella 1976–1977, jolloin hän teki 31 runkosarjaottelussa ikäänsä nähden hienot 41 tehopistettä. Vuodet 1978–1980 Collard pelasi Kanadan OMJHL-junioriliigan London Knightsissa. Hän oli jälkimmäisellä kaudellaan 1979–1980 joukkueen toiseksi paras maalintekijä ja kolmanneksi paras pistemies.
Hannu Koskinen (jääkiekkoilija)
SM-liigassa Koskinen pelasi vuosien 1976 ja 1985 välillä 321 ottelua, joissa hän keräsi yhteensä 283 tehopistettä, 102 maalia ja 181 syöttöä. Parhaimmalla kaudellaan 1979–1980 hän keräsi 46 (20+26) tehopistettä. Maajoukkueurallaan hän pukeutui leijonapaitaan 52 kertaa edustaen Suomea Lake Placidin olympiakisoissa 1980 ja MM-kisoissa Ruotsissa seuraavana vuonna.
Erna Solberg
Poliittinen ura
Solberg aloitti poliittisen uransa Bergenin kaupunginvaltuuston varajäsenenä (1979–1983). Hän eteni jäseneksi (1983–1991) ja tuli vuonna 1989 kansanedustajaksi suurkäräjille. Vuosina 2001–2005 hän oli maansa kunta- ja alueministerinä.
Norjan pääministerinä
Ennen pääministerikauttaan Solbergille annettiin mediassa Margaret Thatcheriin viittaava lempinimi "Rauta-Erna" (norjaksi Jern-Erna), mutta pääministeriksi tultuaan hänen julkinen imagonsa pehmentyi.
Suomen presidentinvaali 1978
Vaalitaistelu sujui rauhallisissa merkeissä, koska istuvan presidentin Urho Kekkosen takana oli laaja rintama ja hänen uudelleenvalintaansa pidettiin etukäteen selvänä. Tästä syystä pelättiin kuitenkin äänestysaktiivisuuden jäävän alhaiseksi, ja niinpä kaikki puolueet, niin Kekkosen takana olleet kuin muutkin, korostivat voimakkaasti äänestämisen tärkeyttä. Paasikivi-seura järjesti Kekkosen kannattajapuolueille omat kampanjatilaisuudet, joissa presidentti Kekkonen esiintyi puhujana. Kekkosen kannattajat painottivat presidentin saavutuksia sekä sisä- että varsinkin ulkopolitiikassa, kun muut presidenttiehdokkaat pitivät välttämättömänä presidentin vaihdosta. Heidän mielestään "demokratia ei pelaa", jos sama mies on presidenttinä kovin kauan. SKL:n ehdokas Raino Westerholm arvosteli Kekkosta etenkin tämän asenteesta Israelia kohtaan ja SKYP:n ehdokas Eino Haikala talouspolitiikan laiminlyönnistä. SMP:n ehdokas Veikko Vennamo ilmoitti tietävänsä, että ulkomailla toivotaan presidentin vaihtumista Suomessa, kun taas PKP:n ehdokas Ahti M. Salonen näki yhteiskunnallisen kehityksen saaneen Kekkosen presidenttikaudella kansalaisten vapauksia rajoittavia piirteitä.
Valitsijamiesten vaalit
Valitsijamiesten vaaleissa oli yhteensä 2 282 ehdokasta, joista 1 266 oli Kekkosta tukeneilla listoilla. Keskusta, LKP ja RKP olivat vaaliliitossa viidessä, keskusta ja LKP kahdeksassa sekä SKDL ja STP viidessä vaalipiirissä.
Luettelo Kiinan kansantasavallan kaupungeista
Luettelo Kiinan kansantasavallan prefektuuritason kaupungeista
thumb|390px|Kiinan kaupungit hallinnollisen asemansa mukaan. Värien selitys: {{legend|#FF78C7|Suurkaupunki, jolla on maakunnan asema}} {{legend|#B9A03A|Erityishallintoalue}} {{legend|#FF9999|Prefektuuritason kaupunki tai maakunnan alainen kaupunki}} {{legend|#7DCEFE|Piirikuntatason kaupunki prefektuuritason kaupungin alaisuudessa}} {{legend|#78FFAE|Piirikuntatason kaupunki}}
Tämä on luettelo Kiinan kansantasavallassa sijaitsevista vähintään prefektuuritason kaupungeista. Huhtikuussa 2015 Kiinan kansantasavallassa oli yhteensä 657 kaupunkia: 4 maakunta-asemassa olevaa suurkaupunkia (autonomista kuntaa: Chongqing, Peking, Shanghai ja Tianjin) 2 erityishallintoaluetta (Hongkong ja Macao), 289 prefektuuritason kaupunkia (sisältäen 15 maakunnan alaista kaupunkia) ja 362 piirikuntatason kaupunkia (sisältäen 11 piirikunnan alaista kaupunkia ja 8 Bingtuan-kaupunkia). Bingtuan-kaupungit ovat 1954 Sinkiangiin perustetun valtiollisen, kansanarmeijan alaisen puolisotilaallisen Xinjiangin tuotanto- ja rakennuskomennuskunnan ylläpitämiä erityiskaupunkeja.
Luonnotar
Luonnottaret kieltävät joskus pahoja tai tyhmiä tekoja. Luonnottaret kieltävät muun muassa lappalaista (kalevalassa Joukahainen) ampumasta Väinämöistä ja Lemminkäistä lähtemästä Päivölän pitoihin.
John McCarthy
Nuoruus ja opiskeluaika
McCarthyn vanhemmat olivat maahanmuuttajia. Isä John Jack Patrick oli irlantilainen ja äiti Ida Glatt liettuanjuutalainen. Perhe menetti kotinsa 1930-luvun laman aikana ja muutti Bostonista New Yorkin ja Clevelandin kautta Los Angelesiin. Jackin terveydentila ei ollut hyvä, ja vanhemmat toivoivat muuton Los Angelesin ilmastoon muuttavan tilannetta. McCarthyn molemmat vanhemmat olivat aktiivisia työväenliikkeen kannattajia ja kuuluivat useita vuosia kommunistiseen puolueeseen, mutta erosivat siitä kun todellisuus Neuvostoliiton tapahtumista paljastui heille.
Gustaf Taucher
Perhetausta
thumb|400px|Jääkäripataljoonan päällystöä Libaussa syksyllä 1917. Alin rivi: Oberzugf. [[Hugo Österman, zugf. Eric Schauman, oberzugf. Gabriel von Bonsdorff, zugf. Paul Ljungberg, oberzugf. Karl Mandelin, zugf. Einar Johansson. Keskimmäinen rivi: luutnantti Franzen, luutnantti Huyssen, luutnantti Rüets, kapteeni Ulrich von Coler, kapteeni Eduard Ausfeld, tohtori Osvald Sivén, yliluutnantti Stahel, Luutnantti Mellis, luutnantti Könnecke, tohtori Yrjö Salminen. Ylin rivi: oberzugf. Lauri Malmberg, oberzugf. Maximilian Savonius, oberzugf. Erik Heinrichs, oberzugf. Harald Öhquist, talouspäällikkö Arp, hauptzugf. Torsten Jernström, zugf. Torsten Lesch, oberzugf. Lennart Oesch, zugf. Knut Solin, tohtori Häberle, zugf. Lars Homén, zugf. Gustaf Taucher'.]] Taucherin vanhemmat olivat kihlakunnantuomari Isidor Eskil Henrik Taucher ja Lydia Charlotta Mathilda Wolff. Hänet vihittiin avioliittoon vuonna 1926 Alice Margareta Frostellin kanssa.
Suomen sisällissota
Taucher saapui Suomeen (Vaasaan) jääkäreiden pääjoukon mukana majuriksi ylennettynä 25. helmikuuta 1918. Vaasassa hän sai tehtäväkseen perustaa ja järjestää 1. Jääkärirykmentin 1. jääkäripataljoona. Hän johdatti näin perustamansa pataljoonan sisällissodassa taisteluihin Lempäälässä ja Säiniöllä sekä Viipurissa.
Aiheesta muualla
Pohjan Prikaatin Kilta: Jarl Gideon Taucherin biografia
Oulu-lehti
Oulu-lehti oli Oulun seudulla 1958–2020 ilmestynyt kaupunkilehti. Lehden ensimmäinen numero jaettiin kokeilumielessä oululaisiin koteihin syksyllä 1958. Kokeilun onnistuttua lehden julkaisemista päätettiin jatkaa. Lehden julkaisupäiviksi vakiintuivat torstai ja sunnuntai. Sunnuntain lehti painettiin lauantai-iltapäivänä. Lehteä tehtiin koeluonteisesti kolmipäisenä lyhyen aikaa 1969. Lehteä julkaisi 30. syyskuuta 2018 saakka Joutsen Media Oy (aiempi kustantajan nimi oli Oy Liitto) ja sen jälkeen lehteä julkaisi Kaleva365 Oy, joka kuuluu Kaleva-konserniin.
Kesäkuussa 2018 Kaleva Oy osti Oulu-lehden oululaiselta Joutsen Medialta.
Ramaramalaiset kielet
Ramaramalaiset kielet muodostavat tupi-kieliin kuuluvan kieliryhmän, jonka kahta kieltä puhutaan ainoastaan Brasiliassa. Toinen kielistä on jo sammunut, ja kieliryhmän viimeisellä kielellä on enää noin 150 puhujaa jäljellä.
Oulu-lehti
Oulu-lehti yhdistettiin Kalevan Forum24-kaupunkilehteen maaliskuussa 2020. Lehden viimeinen päätoimittaja oli Susanna Eksymä. Häntä ennen päätoimittajina ehtivät toimia Paavo Kekkonen, Jussi Matela, Joni Skiftesvik, Reijo Perälä ja Alpo Merilä.
Mosambikin historia
Varhaishistoria
Arabiretkeilijät tutkivat todennäköisesti myös Mosambikin sisämaata. He purjehtivat Sambesia pitkin jopa nykyisen Cahora Bassan tekojärven tienoille ja perustivat pieniä kaupunkeja joen varrelle. Nykyiset Teten ja Senan kaupungit ovat ilmeisesti arabien perustamia.
Portugalilaisten saapuminen
Vuoteen 1502 mennessä portugalilaisilla oli jo tukikohta Sofalassa, ja vuonna 1507 he asuttivat Mosambikin saaren Intiaan ja Maustesaarille käytävän kaupan välietapiksi. Mosambikin saaresta tuli niin merkittävä kauppakeskus, että portugalilaiset hylkäsivät Kilwa Kisiwanin. Vuoteen 1530 mennessä portugalilaiset hallitsivat pääosaa nykyisen Mosambikin rannikosta Sofalasta pohjoiseen.
Itsenäisyysliike ja itsenäistyminen
Sodan aikana Portugali käynnisti laajan kehityshankkeen taatakseen siirtomaan uskollisuuden. Cabora Bassan padon rakentaminen toi monia työpaikkoja. Maahan rakennettiin myös teitä, kouluja ja sairaaloita, jotka vaikuttivat taloudelliseen kasvuun. Frelimo jatkoi silti sissisotaansa.
Sisällissota
Itsenäisestä Mosambikista tuli marxistinen valtio, jonka ainoa puolue oli Frelimo. Frelimo onnistui kehittämään valtiota itsenäisyyden alussa: erityisesti yhteiskunnalliset olot paranivat, kun koulutusta ja terveydenhuoltoa kehitettiin. Vuonna 1975 Frelimo käynnisti rokotusohjelman, jonka tuloksena lapsikuolleisuus väheni 20 %. Maailman terveysjärjestön mukaan ohjelma oli yksi Afrikan tehokkaimmista. Lisäksi vuoden 1977 vaaleissa naisia tuli valituiksi 28 prosenttia, mikä oli huomattavan paljon jopa maailmanlaajuisesti. Frelimon hallinto epäonnistui kuitenkin talouden kehittämisessä, mihin vaikutti etenkin vuoden 1973 öljykriisi. Kriisin seurauksena Etelä-Afrikan kultakaivoksilla irtisanottiin kaksi kolmasosaa mosambikilaisista työläisistä. Samalla monet portugalilaiset siirtolaiset lähtivät maasta, mikä vähensi pääomia ja ammattitaitoista työvoimaa.
Mosambik nykyään
thumb|Helikopteri tulva-alueella. Vuonna 2000 Mosambikiin iskivät pahimmat tulvat 50 vuoteen. Viikkojen rankkasade ja sykloni Elinen nostattama myrsky synnyttivät laajoja tulvia etenkin Sambesin ja Limpopon laaksoissa. Noin 700 ihmistä kuoli ja yli 500 000 jäi kodittomiksi. Lisäksi tulvat tuhosivat Mosambikin infrastruktuuria ja noin 80 prosenttia karjasta menehtyi.
The Chordettes
The Chordettes oli suosittu yhdysvaltalainen naisyhtye, joka tavallisesti lauloi soitinsäestyksetöntä pop-musiikkia. The Chordettes -yhtyeen menestyneimmät kappaleet olivat vuonna 1958 ilmestynyt "Lollipop" ja 1954 ilmestynyt "Mr. Sandman". Samana vuonna tuli tunnetuksi heidän esittämänsä tunnussävelmä televisiosarjaan Zorro. Kvartetti aloitti toimintansa vuonna 1947 ja esiintyi säännöllisesti radiossa ja televisiossa. Kun lauluyhtyeet siirtyivät pois muodista kvartetin jäsenet lopettivat aktiivisen musiikkiuransa.
Aiheesta muualla
NAMM.Org: Chordettes-alkuperäisjäsen Carol Buschmannin haastattelu
Sjarhei Kisljak
Sjarhei Kisljak (, ; s. 6. elokuuta 1987 Kamjanets, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Venäjän valioliigassa pelaavaa Rubin Kazania ja on pelipaikaltaan keskikenttäpelaaja.
Lin Yuping
Lin Yuping (s. 28. helmikuuta 1992) on kiinalainen jalkapalloilija. Hän on pelipaikaltaan puolustaja. Hän on pelannut Kiinan naisten maajoukkueessa MM-kilpailujen 2019 päättyessä 16 maaottelua ja ollut mukana vuoden 2018 Aasian-mestaruuskilpailuissa sekä vuoden 2019 maailmanmestaruuskilpailuissa. MM-kisoissa hän pelasi Kiinan kaikki neljä ottelua alusta loppuun.
Ron Tauranac
Ronald "Ron” Sidney Tauranac AO (13. tammikuuta 1925 Gillingham, Kent, Yhdistynyt kuningaskunta – 17. heinäkuuta 2020) oli brittiläis-australialainen insinööri ja kilpa-autojen suunnittelija, joka perusti yhdessä Formula 1 -kuljettaja Jack Brabhamin kanssa Brabham-tallin.  Tauranac toimi myös tallinomistajana ja -päällikkönä, kunnes myi osuutensa Bernie Ecclestonelle vuonna 1972.  Hän työskenteli autonsuunnittelijana Politoysilla, Trojanilla ja Theodore Racingilla.
ISO 8859-15
Merkistön ISO 8859-15 merkit
ISO 8859-15 -merkistötaulu, johon on merkitty muutokset ISO 8859-1:een verrattuna. (Kontrollikoodit  00–1F  ja  80–9F  on määritetty IANA-standardissa, vaikka ISO-standardissa niiden paikat on jätetty tyhjiksi.)
Direktiivi (Euroopan unioni)
Antajat
Direktiivit antaa Euroopan unionin neuvosto ja Euroopan parlamentti yhdessä tai neuvosto yksin.
Direktiivissä säädetään, että jäsenvaltion on toimitettava kansalliset säännökset kirjallisina komissiolle. Tällaisen ilmoituksen eli notifioinnin laatii asianomainen ministeriö.
Sturminfanteriegeschütz 33
Sturminfanteriegeschütz 33 (StuIG 33) oli Sturmgeschütz III -rynnäkkötykin alustalle rakennettu, 150 mm haupitsilla aseistettu rynnäkkötykki.
Janne Holmén
Perhe ja siviiliura
Holmén on naimisissa marokkolaisen Laila Skahin kanssa, jonka veli Khalid Skah on 10 000 metrin olympiavoittaja Barcelonan olympialaisista 1992. Heillä on kaksi lasta. Holmén on naimisiinmenonsa myötä kääntynyt muslimiksi.
Salsa (kastike)
thumb|Vihreää ja punaista salsakastiketta. Salsa on espanjan, italian ja arabian kielen kastiketta tarkoittava sana. Muissa kielissä sitä käytetään yleensä kuvaamaan dippeinä tai lämpimän ruoan kanssa käytettäviä, usein kuumentamattomia kastikkeita. Perussalsa syntyy tomaattimurskasta, sipulisilpusta, paprikasta ja mausteista.
Kajaanin Hokki
Historiaa
Viidennellä Mestis-kaudellaan 2006–2007 Hokki teki historiaa – silloinen oma piste-ennätys runkosarjassa (45 ottelua, 63 pistettä), joka oikeutti runkosarjan 4. sijaan. Puolivälierissä Hokki kaatoi KooKoon otteluvoitoin 3-2 ja eteni välieriin. Välierissä voitto Vaasan Sportista otteluvoitoin 3–1 ja ensimmäinen mitali, joka kirkastui kultaiseksi. Finaaleissa Hokki kaatoi moninkertaisen Mestis-mestarin ja liigapaikkaa tavoittelevan Mikkelin Jukurit suoraan voitoin 3–0. Hokki otti kautta aikain ensimmäisen Mestis-mestaruutensa 7. maaliskuuta 2007. Ratkaisuottelu pelattiin Mikkelissä, jossa Jukurit kaatui luvuin 1–0. Hokin voittomaalista vastasi Aleksi Sillanpää. Maalivahti Joni Myllykoski torjui nollapelin finaalisarjan päätösottelussa. Valmentajana toimi Kai Suikkanen.
Joukkue nousi uudelleen Mestikseen. Se voitti Suomi-sarjan kaudella 2018-2019. LeKi ei saanut uusittua kauden jälkeen pelillistä lisenssiään, ja Hokki anoi sitä saaden sen.
Joukkueenjohto 2023–2024
Muokkaa kokoonpanoa
Amon Düül II
Historia
Toinen albumi, tupla-albumi Yeti seurasi vuonna 1970 ja yhtye alkoi saada huomiota myös Iso-Britanniassa, jossa saksalaista progressiivista rockia alettiin kutsua nimikkeellä krautrock. Muita saksalaisia genreen kuuluvia yhtyeitä tuohon aikaan olivat mm. Can, Tangerine Dream ja Ash Ra Tempel. Yeti-albumilta löytyy yhtyeen tunnetuimpiin kappaleisiin kuuluva, singlenäkin julkaistu "Archangel Thunderbird" sekä 18-minuuttinen nimikappale ja sekä myös lyhempiä instrumentaali-improvisaatioita.
Luettelo keisarillisista vierailuista Suomessa
Aleksanteri I
pienoiskuva|Tapaaminen Turussa 1812. Venäläisten lahjoittama patsas Turulle vuonna 2012.
Amon Düül II
Historia
Amon Düül II teki paluun vuonna 1994 Chris Karrerin johdolla ja on koossa vielä tälläkin hetkellä. Yhtyeessä soittavat Karrerin ohella Renate Knaup-Kroetenschwanz, John Weintzierl, Lothar Meid, Danny Fichelscher sekä perkussionisti Jan Kahlert ja basisti Gerard Carbonell. Pitkäaikainen rumpali Peter Leopold menehtyi vuonna 2006 ja basisti Lothar Meid vuonna 2015.
René Barrientos
Barrientos otti osaa 1952 Bolivian kansalliseen vallankumoukseen, joka toi valtaan Movimiento Nacionalista Revolucionarion. Vuonna 1957 Barrientos nimitettiin maan ilmavoimien komentajaksi. Vuonna 1964 MNR:n valta alkoi murentua, mutta Víctor Paz Estenssoro valittiin vielä uudelleen presidentiksi, Barrientos varapresidenttinään. Elokuussa 1964 Barrientos yhdessä armeijan komentaja Alfredo Ovandon kanssa kaatoi Pazin ja nimitti itsensä juntan toiseksi puheenjohtajaksi Ovandon kanssa.
HMS Orcadia (J462)
Palvelus
Alus romutettiin 1958 Briton Ferryssä.
Paarmanninvuoren hyppyrimäet
Mäkiennätyksen kehittyminen (naiset)
Naisten mäkiennätyksen 15,0 metriä on hypännyt Emilia Sorvisto.
Gutenbergin Raamattu
Kirjat kuitenkin väritettiin painamisen jälkeen käsityönä. Tämän vuoksi jokainen teos on yksittäiskappale. Kahden värin painomenetelmä kehitettiin myöhemmin.
Gutenbergin Raamattujen tunnetut sijainnit
thumb|180px|Ensimmäisen kappaleen ensimmäinen sivu: Hieronymuksen kirje Paulinukselle
Saksa (12 kpl)
Yhdysvallat (9 kpl)
Seksuaalimoraali
Seksuaalimoraali tai sukupuolimoraali tarkoittaa ihmisen seksuaaliseen käyttäytymiseen liittyvien tapojen ja niiden sääntelyn muodostamaa kokonaisuutta tarkasteltuna yleisenä arvona, yhteisöjen tai yksilöiden kannalta. Seksuaalimoraalin tarkasteluun voi liittyä pyrkimyksiä kuvailla tai säädellä käyttäytymistä. Tässä artikkelissa tarkastelu rajataan enimmäkseen länsimaiseen kulttuuripiiriin.
Keskiajan seksuaalimoraali
Keskiaikaisessa seksuaalimoraalin tarkastelussa kohtasivat raamatullinen 1. Mooseksen kirjan luomiskertomuksen velvoite ”Olkaa hedelmälliset, lisääntykää ja täyttäkää maa ja ottakaa se valtaanne” (1. Moos. 1:28), joka teki sukupuolielämästä välttämätöntä, luonnonmukaista, ja toisaalta sukupuolitoimintojen nautinnollisuuden mahdollisesti tuottama houkutus syntiin. Avioliiton tehtäviä oli liittää sukuja yhteen ja varmistaa etenkin miespuolisten jälkeläisten tuottaminen omaisuuden laillisiksi perijöiksi. Tämä ei kuitenkaan tehnyt rakkausavioliittoja tai vähintään niistä unelmointia merkityksettömiksi.
Berliini 1945
Berliiniin tunkeutuvat neuvostojoukot mielsivät saksalaisnaiset luhistuvassa kaupungissa ”seksuaaliseksi sotasaaliiksi”; vaihtoehtoisesti heidät olisi voitu Beevorin (2002) tulkinnan mukaan nähdä saksalaisten sotilaiden sijaiskohteina, joihin purkaa raivoa. Beevor kuvaa raiskaajasotilaiden asennetta ”miessukupuolisuuden mustaksi alueeksi, joka voi putkahtaa pinnalle aivan liian helposti, varsinkin sodassa, kun ei ole sosiaalisia tai kurinpidollisia pidäkkeitä”.
Rakenteellisen vallan säätelemä ja tuottama seksuaalisuus
Foucault tarkasteli asetelmaa toisesta näkökulmasta, vallanpitäjien tiedonhalun kannalta: vallanpitäjiä kiinnosti ihmisten seksuaalisuus kohteena, jonka voi houkutella esiin tunnustuksina, tutkia yksityiskohtaisesti ja näin hallita sitä. Tämän toimintamallin seurauksena kulttuuri seksualisoituu: huomion kiinnittäminen luo kohteensa. Tätä tarkkailemisen ja rankaisemisen yhteyttä havainnollistaa Nancy Fridayn julkaisema, aineistokeräyksessä saatu kuvaus irlantilaisesta tyttöjen luostarikoulusta: ”Hän [koulun johtajatar] tahtoi tietää tarkasti, mitä tein pojan kanssa ja mitä poika teki. Sitten hän komensi minut poikittain tuolille ja antoi pakaroilleni kaksikymmentä iskua hihnalla. – – Sen jälkeen jouduin säännöllisesti menemään hänen huoneeseensa – – [J]oka kerran hän kysyi masturboimistani. – – Tuona aikana aloin masturboida.”
Lehtoniemen koulu
Lehtoniemen koulu on Varkauden eteläosassa Häyrilässä, Valtatie 5:n länsipuolella toimiva suomenkielinen alakoulu (luokka-asteet 1–6 + esikoulu). Vuonna 2016 koulua kävi runsas 200 oppilasta.
Sergei Baburin
Baburin syntyi Kazakstanissa ja kasvoi Siperiassa. Hän johtaa kansallis-isänmaallisen liiton ”Synnyinmaa” parlamenttiryhmää. Vuonna 2018 hän pyrki Venäjän presidentiksi.
Jennifer Harman
Jennifer Harman-Traniello (s. 29. marraskuuta 1964) on yhdysvaltalainen pokeriammattilainen. Hän pelaa pokeriturnausten ohella maailman suurimmissa käteispeleissä, Bellagion kasinon "The Big Gamessa".
Yao Wei
Yao Wei (s. 1. syyskuuta 1997) on kiinalainen jalkapalloilija. Hän on pelipaikaltaan keskikenttäpelaaja. Hän on pelannut Kiinan naisten maajoukkueessa 17 maaottelua ja tehnyt niissä kolme maalia. Hän kuului Kiinan joukkueeseen vuoden 2019 maailmanmestaruuskilpailuissa, joissa hän pelasi yhden ottelun avauskokoonpanossa ja tuli kolmessa muussa ottelussa vaihtopelaajana kentälle.
Ilmari Räsänen
Henkilöhistoria
Räsäsen vanhemmat olivat kirkkoherra Pekka Räsänen ja Maria Mustonen ja puoliso vuodesta 1913 Wivi Henriksson. Räsänen tuli ylioppilaaksi Viipurin klassillisesta lyseosta 1907 ja valmistui filosofian kandidaatiksi 1909. Hän opiskeli puhetekniikka ja kaunolukua Marburgissa 1910 ja teki useita opintomatkoja ulkomaille 1910-luvun alussa. Räsänen oli Helsingin yliopistossa puhetaidon opettaja 1913–1926 ja kaunoluvun lehtori 1928–1931, Tampereen klassillisen lyseon suomen kielen lehtorina hän toimi 1927–1928. Hän työskenteli myös Kansan näyttämön johtajana 1918–1921.
Sormuksen ritarit
Ensimmäinen kirja
Kirjoitus on osa Sormusrunoa, jonka Gandalf lukee ääneen Frodolle Keski-Maan yhteskielellä. Runossa mainitaan Valtasormuksen nimi ja se, että Sormuksella on valta kahlita kantajansa pimeyteen sillä voimalla, jonka Sauron siihen asetti sen takoessaan. Gandalf kertoi Frodolle myös, että Vihollinen on saanut tiedon Sormuksen olinpaikasta, ja kehottaa Frodoa pakenemaan Konnusta Rivendelliin. Silloin he kuulevat ikkunan takaa ääniä, ja huomaavat, että Frodon puutarhuri ja ystävä Samvais Gamgi (jota kutsuttiin yleensä nimellä Sam) on salakuunnellut heitä ikkunan takana ruohoa leikatessaan. Niinpä Gandalf määrää Samin lähtemään Frodon mukaan ja Sam innostuu ajatuksesta. Gandalf lähtee kysymään neuvoa Velhojen Veljeskunnan johtajalta, Saruman Valkoiselta ja käskee Frodoa keksimään jonkin tekosyyn, jotta hän voisi lähteä Repunpäästä ilman epäilyjä.
Bombadil majoittaa hobitit luokseen yöksi ja he syövät Tomin luona illallista ja tapaavat hänen kauniin vaimonsa Kultamarjan. He huomaavat myös, että Sormuksella ei ole minkäänlaista vaikutusta Bombadiliin; hän kykenee näkemään Frodon vaikka hänellä olisi Sormus sormessaan eikä ajaudu Sormuksen asettamaan kiusaukseen. Seuraavana aamuna he tekevät lähtöä Hautakeroille. He taivaltavat pitkän matkan, kunnes joutuvat Haudanhaamujen piirittämäksi. Tom Bombadil kuitenkin saapui apuun ja antoi kullekin hobitille miekan ja karkotti Haudanhaamut pois hobittien kimpusta. Hobitit kävelivät muutaman päivän, kunnes he saapuivat Briihin, jonne Gandalf oli käskenyt Frodon mennä.
Toinen kirja
Pitkän vaelluksen jälkeen Saattue pääsee perille Morian porteille. Portit aukeavat vain, jos sanoo oikean taikasanan. Gandalf latelee muinaisia loitsuja ja sanontoja, mutta portit eivät aukea millään. Porteissa lukeva teksti "Sano ystävä, ja astu sisään", saa Merrin äkkäämään oikean taikasanan. Niinpä Gandalf lausuu sanan ystävä haltiakielellä, ja ovet avautuvat heti. Saattue nousee portaita ylös pimeyteen.
Yhdistynyt suku
Yhdistynyt suku on muun muassa skandinaavisissa kielissä esiintyvä kieliopillinen suku, joka on syntynyt siten, että maskuliini- ja feminiinisuku ovat yhdistyneet. Esim. ruotsin en-suku on syntynyt siten, että maskuliini- ja feminiinisuku ovat sulautuneet yhteen. Ett-suku taas on neutrisuku.
Mapuchet
Kulttuuri
Vuonna 2002 Chilessä oli 604 349 (4 % väestöstä) mapuchea ja Argentiinassa arviolta 500 000. Nykyisin suuri osa mapucheista asuu suurissa asutuskeskuksissa kuten Santiagossa. Erimielisyydet chileläisten kanssa jatkuvat, varsinkin heidän historiallisilla asuinseuduillaan toimivia metsäyhtiöitä vastaan.
Sabon
Tschichold otti kirjaintyyppinsä esikuvaksi Garamondin, Claude Garamondin suunnitteleman klassisen medievaaliantiikvan. Kirjaintyyppi sai nimensä Garamondin oppilaan Jakob Sabonin mukaan, joka viimeisteli useita oppi-isänsä kirjaintyyppejä tämän kuoleman jälkeen.
Hong Kong, Baby
Levyn kappaleet ”Jail” ja ”Okto” on julkaistu myös vuonna 2008 ilmestyneellä Maxi Baby -maxi-singlellä. Kappaleesta ”Hero Sounds” on kuvatti musiikkivideo.
Kahiluodon kartano
right|thumb|300px|Kahiluodon kartanon päärakennus Seurasaaressa pääsisäänkäynnin puolelta katsottuna right|thumb|300px|Kahiluodon kartano Seurasaaressa pihan puolelta Kahiluodon kartano on tila Taivassalossa. Kartanoon kuuluivat Iso-Kahiluoto ja Vähä-Kahiluoto, jotka yhdistettiin rälssisäterinä 1600-luvun puolivälissä. Keskiajalla sen omisti Ille-suku. Sen jälkeen kartano periytyi Footangelin ja Starkin suvussa ja oli 1800-luvulla monen suvun omistuksessa, kuten von Knorring ja von Troil.
Madeline Duggan
Madeline Elizabeth Duggan (s. 28. kesäkuuta 1994 Southwark, Lontoo, Englanti, Iso-Britannia) on englantilainen näyttelijä.
Gwen Mahlangu-Nkabinde
Gwendoline Lindiwe "Gwen" Mahlangu-Nkabinde (s. 16. elokuuta 1955) on eteläafrikkalainen poliitikko. Hän on ollut maansa parlamentin jäsenenä vuodesta 1994. Hän nousi sen puheenjohtajaksi 25. syyskuuta 2008 toimittuaan jo vuodesta 2004 varapuheenjohtajana.
Avro Lancaster
Lancastereiden käyttö
pienoiskuva|Avro Lancaster Ensimmäinen Lancastereilla tehty pommituslento oli miinanlaskulento 3. maaliskuuta 1942. Koneita käytettiin pääasiassa massiivisiin yöllisiin Saksan teollisuuslaitosten ja kaupunkien vaakapommituksiin, mutta myös joihinkin erikoisoperaatioihin. Yökäytön takia joihinkin myöhempiin Lancaster-malleihin lisättiin navigointitutka H2S, sekä perävaroitintutka Monica. Saksalaiset kehittivät ”Naxos”- ja ”Flensburg”-tutkailmaisimet/kohtilentolaitteet, joiden avulla hävittäjä voi etsiä pommikoneen. Lisäksi maassa toimiviin ”Würzburg”-tutkiin asennettiin vastaavia ilmaisimia, jolloin nimenä oli ”Naxburg”. H2S - tutkan käyttöä rajoitettiin ja Monicasta luovuttiin. Laite antoi myös vääriä hälytyksiä omista koneista.
UNITA
Unita ennen itsenäisyyttä
Alun perin Unita oli osa FNLA:ta eli Angolan kansallista vapautusrintamaa (perustettu 1957), josta Unita erosi Savimbin johtamana. Jaon syy oli etninen. Unita toimi ovimbundujen alueella Huilan maakunnassa Etelä-Angolassa, kun taas FNLA:n johto oli pohjoisen kongojen käsissä.
Unita sisällissodan aikana
Portugalilaisten vetäydyttyä 1974-1975 Angolassa alkoi sisällissota kilpailevien poliittisten liikkeiden kesken. Marxilaisen MPLA-liikkeen johtajasta Agostinho Netosta tuli Angolan ensimmäinen presidentti. Neuvostoliiton ja Kuuban tuella MPLA kukisti FNLA:n, jonka joukot pakenivat Zairen puolelle. Myös Unita koki melkein tappion lokakuussa 1975, mutta se tokeni Etelä-Afrikan tuella ja vahvistui huomattavasti Yhdysvaltain tukemana 1980-luvulla.
Sisällissota päättyi vasta kun Savimbi surmattiin väijytyksessä 2002. Unita suostui luopumaan aseistaan yleistä armahdusta vastaan.